Príloha č. 1 Opis predmetu zákazky

**Opis predmetu zákazky**

Predmetom zákazky je zabezpečenie dodávky elektriny a distribúcie elektriny do približne 1350 odberných miest podľa konkrétnych potrieb verejného obstarávateľa, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku počas obdobia od 01.01.2023 – 31.12.2023.

Predpokladaný objem odobratej elektriny je 43 989,409 MWh.

V 349 odberných miestach nie je meraná spotreba elektriny, nakoľko slúžia pre hlásiče polície, poplachové sirény a pre podobné zariadenia, u ktorých je odber nepatrný a prevádzka výnimočná, respektíve v ktorých odber elektriny nie je technicko-ekonomicky možné merať a odberné zariadenie pripojené na verejný rozvod elektriny nízkeho napätia má inštalovaný príkon do 1 000 W.

Ostatné odberné miesta (1 001) majú administratívny charakter.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre verejného obstarávateľa. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Poskytovateľ zabezpečí individuálnu starostlivosť a bezplatné poradenstvo pre verejného obstarávateľa zamerané na znižovanie spotreby elektriny.

Poskytovateľ zabezpečí individuálnu starostlivosť a obsluhu pre všetky odberné miesta zahrňujúcu aj odbornú podporu pri pripájaní nových odberných miest Objednávateľa.